section_heading: 20. stoljeće – stoljeće razvoja
paragraph_text: Obujam dionica kojima se trgovalo zantno je počeo rasti u razdoblju između 1896. i 1901. godine. Sukladno tome, bio je potreban veći prostor kako bi bile zadovoljene sve potrebe za trgovanjem. Osam njujorških arhitekata bilo je pozvano da sudjeluju u projektiranju nove zgrade namijenjene potrebama burze. Izabran je neoklasični dizajn arhitekta Georgea B. Posta. Nova zgrada nalazila se na adresi Board Street 18, a otvorena je 22. travnja 1903. godine. Vrijednost joj je iznosila četiri milijuna tadašnjih američkih dolara. Novi prostor za trgovanje imao je dimenzije 33 puta 42.5 metra i tada je bio jedna od najvećih dvorana u gradu. Odozgo je dolazilo danje svijetlo, a plafon je bio visok čak 22 metra. Glavno pročelje bilo je ukrašeno sa šest visokih korintskih stupova. Dana 2. lipnja 1978. godine zgrada je označene kao nacionalni i povijesni spomenik u Državnom registru povijesnih spomenika SAD-a.